**Zápisnica zo zasadnutia Vedeckej rady Ústavu slovenskej literatúry SAV, v. v. i., z dňa 7. 2. 2024**

Zasadnutie sa uskutočnilo online formou cez platformu Zoom.

**Prítomní členovia Vedeckej rady:** Vladimír Barborík, Martin Golema, Jana Piroščáková, Ľubica Schmarcová (predsedníčka VR), Miroslava Vallová

**Prítomní hostia:** Dana Hučková (garantka doktorandského štúdia), Ivana Taranenková (riaditeľka ÚSlL SAV)

**Program:**

1. Otvorenie

2. Schválenie programu zasadnutia

3. Prerokovanie Výročnej správy o činnosti a hospodárení za rok 2023

4. Odsúhlasenie návrhu Správy vedeckej rady k výročnej správe o činnosti a hospodárení za rok 2023

5. Prerokovanie návrhov tém dizertačných prác na akademický rok 2024/2025

**K bodu 1:**

Predsedníčka Vedeckej rady Ústavu slovenskej literatúry SAV, v. v. i. (ďalej „VR“), Ľ. Schmarcová, otvorila zasadnutie VR o 10:00.

**K bodu 2:**

Členovia VR jednohlasne odsúhlasili program rokovania.

**K bodu 3:**

Riaditeľka ústavu na úvod informovala o špecifikách zostavovania výročnej správy v podmienkach v. v. i. oproti minulým obdobiam. Členovia VR sa vyjadrili k Výročnej správe o činnosti a hospodárení za rok 2023, vypracovanej správnou radou ústavu. Ocenili zastabilizovanie výkonov pracoviska, predovšetkým čo sa týka publikácií, a upozornili na potrebu komunikovať smerom k Predsedníctvu SAV podnety zo strany pracoviska, dôrazne apelovať systémové riešenie pretrvávajúcich problémov s fungovaním technicko-hospodárskej správy a zosúlaďovanie vykazovania publikačnej činnosti.

**K bodu 4:**

Členovia vedeckej rady jednohlasne odsúhlasili návrh Správy vedeckej rady k výročnej správe o činnosti a hospodárení za rok 2023 ako finálnu súčasť Správy.

**K bodu 5:**

Garantka doktorandského štúdia Dana Hučková informovala o aktuálnej situácii s prijímaním doktorandov v nasledujúcom akademickom roku, v ktorom môže pracovisko vďaka vyššiemu počtu zamestnancov s titulom IIa (oproti aktuálnemu roku) obsadiť 2 miesta. Zdôraznila kritériá formulovania tém dizertačných prác, najmä s ohľadom na prebiehajúce a plánované projekty, ktoré sú v súlade s ďalším vedeckým smerovaním inštitúcie.

Témy dizertačných prác:

Mgr. Martin Braxatoris, PhD.: Formovanie identity slovenskej literatúry

Mgr. Martin Braxatoris, PhD.: Obraz ženy a muža v literatúre veľkomoravského obdobia

Mgr. Ivana Taranenková, PhD.: Materstvo v slovenskej literatúre 19. storočia

Mgr. Dana Hučková, CSc.: Príroda v modernizme

Doc. Mgr. Vladimír Barborík, CSc.: Normalizačná próza – próza obdobia normalizácie

Mgr. Ivana Hostová, PhD.: Poézia Mily Haugovej po roku 2000

Mgr. Radoslav Passia, Ph.D.: Reflexia menšinovosti v súčasnej slovenskej próze

Všetci potenciálni školitelia vypisujú svoje témy pre dennú aj externú formu štúdia.

Členovia vedeckej rady sa na prerokovaní týchto tém zhodli, že zodpovedajú výskumnému profilu ústavu.

Predsedníčka VR Ľ. Schmarcová je o 10:55 zasadnutie ukončila.

V Bratislave 7. 2. 2024

Zapísala: Jana Piroščáková

Overila: Ľubica Schmarcová

Mgr. Ľubica Schmarcová

predsedníčka Vedeckej rady

Ústavu slovenskej literatúry, v. v. i.